《卧病省署同邹继甫作八首 其六》
明代·胡直

偶挂乌纱帽，悠然脩竹林。却看青玉署，宁异白云岑。

雪后生新箨，风前袅素馨。自非此君意，谁明大隐心。

作者简介：（1517—1585）明江西泰和人，字正甫，号庐山。嘉靖三十五年进士。授刑部主事，官至福建按察使。少时专治古文，后从欧阳德及罗洪先学，以王守仁为宗。有《胡子衡齐》、《衡庐精舍藏稿》。